CELEX: 62008CN0279
Language: sk
Date: 2008-06-25 00:00:00
Title: Vec C-279/08 P: Odvolanie podané 25. júna 2008 : Komisia Európskych spoločenstiev proti rozsudku Súdu prvého stupňa (piata rozšírená komora) z  10. apríla 2008 vo veci T-233/04, Holandské kráľovstvo, podporované Spolkovou republikou Nemecko/Komisia Európskych spoločenstiev

30.8.2008   
            
            
               SK
            
            
               Úradný vestník Európskej únie
            
            
               C 223/30
            
         Odvolanie podané 25. júna 2008: Komisia Európskych spoločenstiev proti rozsudku Súdu prvého stupňa (piata rozšírená komora) z 10. apríla 2008 vo veci T-233/04, Holandské kráľovstvo, podporované Spolkovou republikou Nemecko/Komisia Európskych spoločenstiev
   (Vec C-279/08 P)
   (2008/C 223/47)
   Jazyk konania: holandčina
   Účastníci konania
   
      Odvolateľka: Komisia Európskych spoločenstiev (v zastúpení: H. van Vliet, K. Gross a C. Urraca Gaviedes, splnomocnení zástupcovia)
   
      Ďalší účastníci konania: Holandské kráľovstvo, Spolková republika Nemecko
   Návrhy odvolateľky
   
               —
            
            
               v prvom rade:
               
                           a)
                        
                        
                           zrušiť napadnutý rozsudok;
                        
                     
                           b)
                        
                        
                           vyhlásiť za neprípustnú žalobu o neplatnosť proti rozhodnutiu, a
                        
                     
                           c)
                        
                        
                           zaviazať Holandské kráľovstvo na náhradu trov konania na Súde prvého stupňa a na Súdnom dvore;
                        
                     
         
               —
            
            
               subsidiárne
               
                           a)
                        
                        
                           zrušiť napadnutý rozsudok;
                        
                     
                           b)
                        
                        
                           zamietnuť žalobu o neplatnosť proti rozhodnutiu, a
                        
                     
                           c)
                        
                        
                           zaviazať Holandské kráľovstvo na náhradu trov konania na Súde prvého stupňa a na Súdnom dvore.
                        
                     
         Odvolacie dôvody a hlavné tvrdenia
   
               —
            
            
               Prvý dôvod predložený Komisiou má za cieľ preukázať, že Súd prvého stupňa nesprávne vyhlásil za prípustnú žalobu podanú Holandskom.
               Komisia totiž uvádza, že z judikatúry Súdneho dvora a najmä z uznesenia Súdneho dvora vo veci C-164/02 vyplýva, že členský štát nemôže žiadať zrušenie rozhodnutia Komisie, v ktorom Komisia vyhlásila za zlučiteľnú so spoločným trhom opatrenie pomoci oznámené uvedeným členským štátom.
            
         
               —
            
            
               Druhý dôvod (subsidiárny) sa týka toho, že Súd prvého stupňa nesprávne usúdil, že sporné opatrenie nebolo selektívne, teda neuprednostňovalo určité podniky v zmysle článku 87 ods. 1 ES. Komisia uvádza takisto, že Súd prvého stupňa nesprávne usúdil, že hoci by aj opatrenie bolo selektívne, nepredstavovalo opatrenie pomoci vzhľadom na jeho cieľ a malo odôvodnenie v povahe a všeobecnej štruktúre systému.